Самааналіз урока інфарматыкі ў 10 класе

“Прымяненне электронных табліц”

настаўніцы 1 катэгорыі Алешка Марыны Эдуардаўны

Тып урока: урок прымянення ведаў пры рашэнні практычных задач.

Мэта ўрока: замацаваць навыкі работы ў асяроддзі таблічнага працэсара Excel.

Задачы: сістэматызаваць веды па тэме «Электронныя табліцы», фарміраваць практычныя навыкі работы з электроннымі табліцамі, развіваць агульнавучэбныя навыкі работы з інфармацыяй, навыкі візуалізацыі даных, мысленне, памяць, увагу, выхоўваць цікавасць да прадмета інфарматыкі, адказнасць, самастойнасць.

Форма работы: калектыўная, індывідуальная.

Урок складаўся з 4 этапаў: знаю – паўтараю – прымяняю - раблю вывад.

Урок прайшоў у форме падарожжа, змяшчаў элементы даследвання.

Паўтарэнне вывучанага было праведзена пад час разгадвання крыжаванкі. Навучэнцы за правільныя адказы атрымлівалі жэтоны-літары, з якіх пасля змаглі скласці слова, якое было невядома ў эпіграфе да ўрока. Пасля быў выкарыстаны метад “Няхай гавораць”, дзе вучні разважалі над пытаннем: “чаму дзейнасць з’яўляецца шляхам да ведаў”.

Вучні праверылі свой ўзровень ведаў па тэме “Электронныя табліцы” з дапамогай тэста, складзенага ў праграме Excel. Найвышэйшы бал выканання – 8.

Затым вучні рашалі практычныя задачы з розных галін дзейнасці чалавека пры дапамозе электронных табліц.

Для прадухілення стамляемасці праведзена зрокавая фізкультхвілінка.

Пры падвядзенні вынікаў выкарыстоўваўся прыём “Сінкейн“.

Навучэнцы выконвалі самацэнку дзейнасці згодна прапанавай настаўнікам шкале. За ўрок адзін вучань атрымаў “9”, адзін –“8” , двое навучэнцаў ”7” і адзін “6”.

Імкнулася выкарыстоўваць выхаваўчы патэнцыял ўрока. Навучэнцы закранулі тэму прафарыентацыі, гісторыі нашай краіны, праблемы дэмаграфічнай сітуацыі. Урок садзейнічаў развіццю цікавасці да прадмета інфарматыкі, фарміраванню адказнасці за сваю працу.

Навучэнцы былі актыўнымі, работаздольнымі. Лічу, што выбраная форма арганізацыі вучэбнай дзейнасці был эфектыўнай. З майго боку былі вытрыманы нормы педагагічнай этыкі, культуры зносін “настаўнік-вучань”.

Час, які адводзіўся на кожны этап ўрока быў размеркаваны рацыянальна, што павысіла эфектыўнасць ўрока.

У выніку ўсе пастаўленыя задачы былі рэалізаваны. Спадзяюся, што мне удалося пазбегнуць стамляемасці вучняў і захаваць матывацыю да вывучэння інфарматыкі.

Настаўніца М.Э.Алешка